टस हारेपछि ओमानविरुद्ध नेपालको पहिलो ब्याटिङ
ट्वान्टी–२० विश्वकप छनोटको पहिलो खेलमा नेपालले टस हारेपछि ओमानविरुद्ध पहिले ब्याटिङ गर्नुपर्ने भएको छ । मस्कटमा चारदेशीय ट्वान्टी–२० शृंखलामा परीक्षणपछि नेपालले शुक्रबार घरेलु टोली ओमानसँग खेलेर विश्वकप छनोटको यात्रा सुरु गर्न लागेको हो।
काठमाडौँ — ट्वान्टी–२० विश्वकप छनोटको पहिलो खेलमा नेपालले टस हारेपछि ओमानविरुद्ध पहिले ब्याटिङ गर्नुपर्ने भएको छ । मस्कटमा चारदेशीय ट्वान्टी–२० शृंखलामा परीक्षणपछि नेपालले शुक्रबार घरेलु टोली ओमानसँग खेलेर विश्वकप छनोटको यात्रा सुरु गर्न लागेको हो।ओमानसँगको पहिलो खेलमा नेपालका प्रशिक्षक पुबुदु दासानायकेले शरद भेषावकरलाई प्लेइङ ११ मा स्थान दिएका छैनन् । उनीसँगै सागर ढकाल र गुल्सन झा पनि प्लेइङ ११ मा छैनन् ।नेपालको प्लेइङ ११ मा सन्दीप लामिछाने, कुशल भुर्तेल, ज्ञानेन्द्र मल्ल, दीपेन्द्रसिंह ऐरी, आरिफ सेख, आसिफ सेख, अविनाश बोहरा, जितेन्द्रकुमार मुखिया, कमलसिंह ऐरी, विवेककुमार यादव र लोकेश बम रहेका छन् ।यो पनि पढ्नुहोस् : नेपालले पहिलो खेलमै जित हात पार्न सके नै सेमिफाइनल ढोका खुलेजस्तै हुनेछ। नेपालजस्तै ओमानको हकमा यही लागू हुनेछ । पहिलो खेल अर्थात नेपालमाथि विजय हात पारे ओमानको सेमिफाइनल यात्रा लगभग निश्चितजस्तै हुनेछ । यस समूहमा रहेको अर्का दुई टोली फिलिपिन्स र क्यानडा हुन् । फिलिपिन्स निकै नवप्रवेशी टोली हो । यो टोलीविरुद्ध खेल्दा सबैको लक्ष्य विजयबाहेक रनरेट बढाउनु हुनेछ । नेपालले फिलिपिन्ससँग शनिबार खेल्नेछ ।तीन वर्षपछि पहिलोपल्ट अन्तर्राष्ट्रिय क्रिकेट खेल्न लागेको फिलिपिन्सबाहेक समूह ‘बी’ बाट नेपाल, ओमान, क्यानडामध्ये जुन कुनै टोली पनि सेमिफाइनलको हकदार छन् । त्यसमा नेपाल र ओमानको सम्भावना बढी देखिएको छ । 